Raji Rasaki

Raji Alagbe Rasaki (an haife shi ranar 7 ga watan Janairu 1947) birgediya janar ne mai ritaya a rundunar sojojin Najeriya wanda ya taɓa zama gwamnan soja na jihar Ogun, Ondo, da jihar Legas tsakanin shekarar 1986 zuwa shekarar 1991 a lokacin mulkin soja na Janar Ibrahim Babangida.

 Farkon rayuwa da ilimi 
An haifi Raji Alagbe Rasaki a ranar 7 ga watan Janairun shekarar 1947 a Ibadan, Najeriya.

Ya yi karatun firamare a makarantar Christ Apostolic Church Primary School, Ita-Olugbode, Ibadan tasmanian shekarar 1955 zuwa shekarar 1960. Ya yi karatunsa na sakandare, ya halarci Makarantar Soja ta Najeriya, Zariya tsakanin shekarar 1962 zuwa shekarar 1966. Ya shiga makarantar horas da jami’an tsaro ta Najeriya a watan Satumba na shekarar 1967, sannan ya kamala a watan Maris na shekarar 1970.

Ayyuka da muƙamai
A lokacin da ya kammala makarantar jami’an tsaro ta Najeriya a shekarar 1970 lokacin ne ya zama hafsa a rundunar sojojin Nijeriya. Ya riƙe Muƙamai da yawa na kwamanda da ma'aikata: shi Adjutant, Lagos Garrison Signal Regiment (1970-71), Commanding Officer Second Signal Regiment, Commander Signal Support Brigade (1978-79), Commander Army Signal Corps, Commander Army Headquarters Garrison & Signal Group.

 Gwamnan soja 
Raji Rasaki ya taɓa zama gwamnan soja a jihar Ogun (1986-87) kafin a sake tura shi cibiyar tattalin arzikin ƙasa, jihar Legas, ya zama gwamnan soja na jihar a shekarar 1988. Ba da daɗewa ba, ya fara wani gagarumin aikin rushe gine-ginen da ba bisa ka'ida ba, domin kawar da gurbacewar muhalli. Wannan aikin bai ɗaya ya haifar da sake farfado da Legas, da bunƙasa a kasuwannin gidaje. . Hakan kuma ya sa aka yi masa laƙabi da “Acsion Governor” (Action Governor), abin izgili da yadda yake ambaton kansa.

Memba na majalisar mulkin soja; Ya samu ɗaukaka a cikin ƙasa a lokacin juyin mulkin da bai yi nasara ba a ranar 22 ga watan Afrilu shekarar 1990 a kan gwamnatin Ibrahim Babangida . Maharan da marigayi Manjo Gideon Orkar ya jagoranta sun yi yunƙurin mamaye kujerar gwamnatin tarayya a lokacin; Dodan Barracks, kuma a cikin haka ne aka kashe mai taimaka wa Babangida de Camp, Major UK Bello. Marigayi Manjo Orkar ya ba da sanarwar manyan ƙudurori masu nisa, waɗanda suka haɗa da sake fasalin gwamnatin tarayya da ke kan iyakar jihohin Arewa guda biyar har sai da jami’an da ke biyayya ga Babangida suka daƙile juyin mulkin. Sanarwar farko da ta fito daga bakin gwamnan mulkin soja na jihar Legas, Col. Raji Rasaki, wanda ya bayyana a wani gidan rediyo cewa an riga an shawo kan tawayen. 

 Daga baya 
Bayan ritayarsa daga aikin soja a shekarar 1993, Rasaki ya rubuta takardun siyasa da kuma abubuwan tunawa. Bugu da ƙari ya ci gaba da aiki a matsayin dan siyasa ; shiga cikin tarurruka da tarurruka masu yawa. A matsayinsa na mai magana da yawun jama'a, ya yi jawabi ga masu sauraro a faɗin ƙasar da kuma ƙasashen waje. A shekarar 2005 ya koma jam'iyyar PDP ta Najeriya.

Iyali
A shekarar 2016, ya yi bikin cika shekaru 40 da aurensa da Sanata Fatimat Olufunke Raji-Rasaki . Ex-Gov. Raji Rasaki And Wife, Fatima Open Up On Their 40 Year Marriage, Tayo Fajorin-Oyediji, CityPeopleNG.eng, Retrieved 14 February 2016.

 Manazarta 

Category:Gwamnonin jihar Lagos
Category:Gwamnonin jihar Ogun
Category:Rayayyun mutane
Category:Haifaffun 1947